Jacksonville, Florida

**Jacksonville** je grad u državi Florida, na jugu Sjedinjenih Američkih Država od 821 784 stanovnika, ali metropolitanski Jacksonville ima čak 1 345 596 stanovnika.

Grad je i administrativni centar Okruga Duval, koji je 1968. gotovo cijeli priključen gradu, pa je *Jacksonville* sa svojih 2 178 km² ispao jedan od najvećih američkih gradova po površini.
## Geografija
*Jacksonville* leži u na sjeveroistoku Floride duž obala rijeke Saint Johns neposredno prije njenog ušća u Atlantski ocean. Jacksonville je udaljen oko 40 km od granice sa Georgiom.

Pored grada leže poznata morska ljetovališta; Mayport, Atlantic Beach, Neptune Beach, Jacksonville Beach i Ponte Vedra Beach, koja privlače puno turista.
## Historija
Prije dolaska bijelaca u tom kraju živjeli su indijanci Timucua, tu je 1564. niklo prvo evropsko naselje francuskih Hugenota kog su domoroci nazvali **Wacca Pilatka** (Kravlji prolaz). Njega je razorio španjolski konkvistador Pedro Menéndez de Avilés - 1565. na njega danas podsjeća memorijalni muzej *Fort Caroline*.

Kad su engleski kolonisti počeli naseljavati taj kraj između 1763. - 1783. oni su taj lokalitet preimenovali u - **Cowford**. Kad su Sjedinjene Američke Države zauzele Floridu od Španjolske - 1822. one su već iduće 1823. osnovale grad na tom mjestu i nazvale ga - *Jacksonville* u čast Andrew Jacksona američkog predsjednika, koji je jedno kratko vrijeme bio i guverner Floride. Grad se počeo razvijati zahvaljujući pilanama, ali mu je u razvoju puno više pomogao rat sa indijancima iz plemena Seminole. Za vrijeme Američkog građanskog rata - *Jacksonville* su čak četiri puta zauzimale, i gubile snage Unije.

Grad je teško pogodila epidemija Žute groznice - 1888. i veliki požar 1901., ali to nije zaustavilo rast grada, jer mu je u međuvremenu produbljena luka, pa se počeo razvijati kao industrijski centar.
Za Drugog svjetskog rata vode oko grada bile su meta vrlo žive aktivnosti njemačkih podmornica, koje su potopile jedan tanker i iskrcale sabotere 1942.

Za Zaljevskog rata 1990. - 1991. *Jacksonville* je bio najzaposlenijih luka Američke ratne mornarice.
## Znamenitosti, kultura, obrazovanje i sport
Najveća atrakcija grada je veliki zoološki vrt i historijski park *Kingsley Plantation*, na otoku *Fort George*, sa restauriranom plantažom i tipičnim kućica za robove.

*Jacksonville* ima brojne muzeje, a najveći i najpoznatiji su; Cummer posvećen botanici te Muzeji suvremene umjetnosti i Muzej nauke i historije. Pored grada nalazi se tri velika parka prirode Big Talbot Island i Little Talbot Island i najveći - Timucuan osnovan 1988. na površini od 185 km² koji štiti obalnu močvaru.

*Jacksonville* je i važan obrazovni centar, sjedište je Univerziteta Jacksonville koji je osnovan 1934., Univerziteta Sjeverne Floride (osnovan 1965.) i Medicinskog univerziteta koji je dio univeziteta Florida. U gradu djeluju i brojni koledži, a najpoznatiji su; Edward Waters (osnovan 1866.), Jones (osnovan 1918.) i Florida koji je osnovan 1966.

Grad je poznat po svom klubu - Jacksonville Jaguars koji igra u južnoj diviziji Nacionalne nogometne konferencije.
## Privreda i obrazovanje
Za ekonomiju *Jacksonvilla* važno je bankarstvo i brojne osiguravajuće kuće ali i brojni industrijski pogoni koji proizvode široku lepezu proizvoda od kojih su na glasu - kontaktne leće.Turizam, ribarstvo i brodogradnja su također važni za ekonomiju grada, kao i dvije avio baze Američke obalne straže.

*Jacksonville* je i važan transportni centar tog dijela Sjedinjenih Američkih Država, zbog izvrsne luke do koje vode brojne ceste i željezničke pruge, a i zbog svog međunarodnog aerodroma (IATA: **JAX**, ICAO: **KJAX**) dovršenog 1968. koji je jedan od najprometnijih u Floridi.

## Gradovi prijatelji

## Reference

## Literatura

* 
* 
* 
* 
* 
* 

## Vanjske veze

* Službene stranice grada 
* ''Jacksonville'' na portalu Encyclopædia Britannica